**Noteikumu projekta**

**„Grozījumi Ministru kabineta 2010.gada 8.jūnija noteikumos Nr.507 „Kārtība, kādā komersantam piešķir atzītā eksportētāja statusu un izsniedz pilnvaru patstāvīgi deklarēt preču izcelsmi””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Muitas likuma 4.panta trešā daļa.2010.gada 6.oktobra Brīvās tirdzniecības līgums starp Eiropas Savienību un tās dalībvalstīm, no vienas puses, un Korejas Republiku, no otras puses, un šā līguma 1.protokols „Par noteiktas izcelsmes izstrādājumu jēdziena definīciju un administratīvās sadarbības metodēm”. |
|  2. | Pašreizējā situācija un problēmas | Ministru kabineta 2010.gada 8.jūnija noteikumi Nr.507 „Kārtība, kādā komersantam piešķir atzītā eksportētāja statusu un izsniedz pilnvaru patstāvīgi deklarēt preču izcelsmi” (turpmāk – MK noteikumi Nr.507) paredz kārtību, kādā Valsts ieņēmumu dienests komersantam piešķir atzītā eksportētāja statusu un izsniedz pilnvaru patstāvīgi deklarēt preču izcelsmi (turpmāk – pilnvara), tas nozīmē, ka tiem komersantiem, kas ražo un eksportē savu saražoto produkciju uz trešajām valstīm, ir iespēja pašiem deklarēt savu saražoto un eksportējamo preču izcelsmi. Lai komersants varētu patstāvīgi deklarēt preču izcelsmi, komersantam jāiegūst atzītā eksportētāja statuss un jāsaņem pilnvara. Nosacījumus atzītā eksportētāja statusa iegūšanai un pilnvaras saņemšanai nosaka lēmumi, ar kuriem groza nolīguma protokolus par noteiktas izcelsmes izstrādājumu jēdziena definīciju un administratīvās sadarbības metodēm un kurus pieņēmusi Eiropas Savienība ar trešajām valstīm, kā arī MK noteikumu Nr.507 normas. Šobrīd viens no MK noteikumos Nr.507 noteiktajiem nosacījumiem atzītā eksportētāja statusa iegūšanai un pilnvaras saņemšanai ir regularitāte – komersantam gada laikā, eksportējot preces, jāveic vidēji vismaz viens sūtījums divās nedēļās, kura vērtība latos ir ekvivalenta EUR 6000 vai lielāka atbilstoši valūtas kursam, kas noteikts saskaņā ar tirdzniecības vienošanos, attiecīgās darbības veikšanas periodā. Šis nosacījums MK noteikumos Nr.507 tika iekļauts tāpēc, ka līdz šim noslēgtie brīvās tirdzniecības līgumi paredz, ka atzītā eksportētāja statusu saņem tāds komersants, kas bieži eksportē preces. Tāpat minētie līgumi paredz, ka preču izcelsmi komersantam ir iespējams apliecināt ar muitas iestādē apstiprinātu preču izcelsmi apliecinošo sertifikātu EUR.1. Ar 2011.gada 1.jūliju sāka piemērot Brīvās tirdzniecības līgumu starp Eiropas Savienību un tās dalībvalstīm, no vienas puses, un Korejas Republiku, no otras puses, un šā līguma 1.protokolu „Par noteiktas izcelsmes izstrādājumu jēdziena definīciju un administratīvās sadarbības metodēm” (turpmāk – Korejas Līgums) (spēkā stājās 2010.gada 6.oktobrī). Korejas Līguma 16.panta 1.punkts nosaka, ka preču izcelsme Korejas Līguma ietvaros (eksportējot preces uz Korejas Republiku) tiek apliecināta ar jebkura eksportētāja rēķindeklarāciju sūtījumiem, kuru vērtība nepārsniedz EUR 6000, kā arī ar atzītā eksportētāja rēķindeklarāciju neatkarīgi no sūtījuma vērtības. Papildus Korejas Līguma 17.pantā ir noteikts, ka eksportētājvalsts muitas iestādes saskaņā ar tās atbilstošu noteikumu nosacījumiem var pilnvarot jebkuru eksportētāju, kurš eksportē preces saskaņā ar Korejas Līgumu, sagatavot preču izcelsmi apliecinošu rēķindeklarāciju, neatkarīgi no attiecīgo preču vērtības. Šāda norma nav ietverta citos līdz šim noslēgtajos brīvās tirdzniecības līgumos, kuri nosaka, ka eksportētājvalsts muitas iestādes var pilnvarot sagatavot preču izcelsmi apliecinošu rēķindeklarāciju tikai tādu komersantu, kas bieži eksportē preces.Līdz ar to nākas secināt, ka Korejas Līgumā nav ietverta norma, ka, lai piešķirtu atzītā eksportētāja statusu, preces ir jāeksportē bieži, tādā veidā paplašinot komersantu loku, kuri varētu iegūt atzītā eksportētāja statusu un paši apliecināt preču izcelsmi, eksportējot preces uz Korejas Republiku. Turklāt, saskaņā ar Korejas Līguma nosacījumiem, preču izcelsmi nav paredzēts apliecināt ar muitas iestādē apstiprinātu preču izcelsmi apliecinošo sertifikātu EUR.1, tas nozīmē, ka preces izcelsmi sūtījumiem, kuru vērtība pārsniedz EUR 6000 var apliecināt tikai atzītais eksportētājs. Ja komersants nav saņēmis atzītā eksportētāja statusu, tad viņš tādiem sūtījumiem, kuru vērtība pārsniedz EUR 6000, nevar apliecināt preču izcelsmi (pārējos līdz šim noslēgtajos brīvās tirdzniecības līgumos ir paredzēta alternatīva - ja komersants nesaņem atzītā eksportētāja statusu, tad viņš var griezties muitas iestādē un saņemt muitas iestādes izsniegtupreču izcelsmi apliecinošu sertifikātu EUR.1. |
|  3. | Saistītie politikas ietekmes novērtējumi un pētījumi | Projekts šo jomu neskar |
|  4. | Tiesiskā regulējuma mērķis un būtība | Noteikumu projekta mērķis ir precizēt MK noteikumu Nr.507 normas atbilstoši Korejas Līguma normām, paredzot nedaudz atšķirīgus nosacījumus, kā komersants iegūst atzītā eksportētāja statusu un saņem pilnvaru, ja preces tiek eksportētas uz Korejas Republiku, pretējā gadījumā netiks nodrošināta Korejas Līgumā paredzētā preferenciālā tirdzniecība sūtījumiem, kuru vērtība pārsniedz 6000 EUR.Saskaņā ar šobrīd spēkā esošajām MK noteikumu Nr.507 normām komersanti nevarēs iegūt atzītā eksportētāja statusu un saņemt pilnvaru, ja preces tiks eksportētas uz Korejas Republiku, jo MK noteikumi Nr.507 paredz komersantam nosacījumus, kuri izstrādāti pamatojoties uz spēkā esošajiem brīvās tirdzniecības līgumiem un šie nosacījumi ir atšķirīgi no Korejas Līgumā iestrādātajiem nosacījumiem. Turklāt, izvērtējot praktisko situāciju un statistikas datus, 2010.gadā MK noteikumos Nr.507 minētās prasības tika pārskatītas. Piemēram 2006.gada 21.novembra MK noteikumu Nr.939 „Kārtība, kādā komersantam izsniedz pilnvaru patstāvīgi deklarēt preču izcelsmi” 4.4.apakšpunkta redakcija paredzēja, ka atzītā eksportētāja statusu saņem tāds komersants, kurš gada laikā, eksportējot preces, veic vismaz vienu sūtījumu nedēļā. Minētā norma tika pārskatīta, kā rezultātā MK noteikumu Nr.507 4.4.apakšpunkts paredz, ka atzītā eksportētāja statusu saņem tāds komersants, kurš gada laikā, eksportējot preces, veic vidēji vismaz vienu sūtījumu divās nedēļās. Šobrīd šis ir vienīgais pagaidām parakstītais šāda veida pārstrādātais līgums, kas nosaka atšķirīgus nosacījumus atzītā eksportētāja statusa piešķiršanai.Korejas Līguma nosacījumi atšķiras no līdz šim noslēgto šāda veida brīvās tirdzniecības līgumu nosacījumiem – Korejas Līgumā Eiropas Savienības preču izcelsmes apliecināšanai, kas nepieciešama preferenciālās ievedmuitas tarifa piemērošanai, ir paredzēta tikai rēķindeklarācija.  Rēķindeklarāciju var izrakstīt jebkurš eksportētājs sūtījumiem, kuru vērtība nepārsniedz EUR 6000, savukārt, ja sūtījuma vērtība pārsniedz EUR 6000, tad rēķindeklarāciju var sagatavot tikai atzītais eksportētājs. Pārējie brīvās tirdzniecības līgumi paredz alternatīvu iespēju komersantam, kurš nesaņem atzītā eksportētāja statusu, griezties muitas iestādē un saņemt muitas iestādes izsniegtu preču izcelsmes apliecināšanas sertifikātu EUR.1 (Korejas Līgums šādu iespēju neparedz).Tāpat, pārējos brīvās tirdzniecības līgumos ir paredzēts, ka eksportētājam līguma nosacījumiem atbilstošas preces ir jāeksportē bieži, un, izpildot jebkurus nosacījumus, kurus muitas iestādes uzskata par atbilstīgiem, eksportētājs saņem atzītā eksportētāja statusu. Šo līgumu izpratnē atzītā eksportētāja statuss ir kā sava veida priekšrocība, jo komersants ar savu līdzšinējo darbību ir pierādījis, ka eksportē Eiropas Savienības izcelsmes preces, pārzina izcelsmes nosacījumus, kā arī eksportē bieži, līdz ar to, saņemot atzītā eksportētāja statusu, šim komersantam vairs nav nepieciešams griezties muitas iestādē pēc izcelsmi apliecinošajiem sertifikātiem un komersants pats var apliecināt Eiropas Savienības preču izcelsmi. Ja komersants neizpilda kādu no atzītā eksportētāja statusa iegūšanas nosacījumiem, vienmēr ir alternatīva muitas iestādē saņemt preču izcelsmi apliecinošo sertifikātu EUR.1, ja preces atbilst izcelsmes nosacījumiem. Atzītā eksportētāja statusa neiegūšana neliedz komersantam eksportēt izcelsmes preču sūtījumus, kuru vērtība pārsniedz EUR 6000. Savukārt Korejas Līgums ir Eiropas Savienības pilotprojekts, kurā nav paredzēts izmantot muitas iestāžu izsniegtos preču izcelsmi apliecinošos sertifikātus EUR.1 un izcelsmes apliecināšanai ir paredzēta tikai rēķindeklarācija. Ņemot vērā minēto, jebkurš papildu nosacījums atzītā eksportētāja statusa iegūšanai Korejas Līguma ietvaros var liegt komersantam eksportēt preferenciālā režīma ietvaros izcelsmes preču sūtījumus, kuru vērtība pārsniedz EUR 6000. Nepiešķirot atzītā eksportētāja statusu, komersantam tiek liegta iespēja atbilstoši Korejas Līguma nosacījumiem eksportēt preču sūtījumus, kuru vērtība pārsniedz EUR 6000, līdz ar to precēm Korejā netiks piemērota preferenciālā ievemuitas nodokļa likme, kas nostāda komersantus nevienlīdzīgā pozīcijā attiecībā pret citiem Eiropas Savienības komersantiem.Saskaņā ar MK noteikumu projekta nosacījumiem, piešķirot atzītā eksportētāja statusu un pilnvaru tiem komersantiem, kas vēlēsies eksportēt Eiropas savienības izcelsmes preces uz Korejas Republiku, tiks ņemti vērā arī MK noteikumu Nr.507 4.5.apakšpunktā un 4.6.apakšpunktā noteiktie kritēriji – sodāmība un nodokļu parāda esamība.Ņemot vērā, ka Korejas Līgums paredz jebkuram komersantam saņemt atzītā eksportētāja statusu, ja viņš atbilst Korejas Līguma nosacījumiem un šādam komersantam netiek vērtēts preču eksportēšanas biežums, ir izvērtēta iespēja atvieglot atzītā eksportētāja statusa saņemšanu pārējo jau līdz šim noslēgto brīvās tirdzniecības līgumu ietvaros. Minētajos līgumos ir paredzēts, ka atzītā eksportētāja statusu komersants saņem, ja tas bieži eksportē preces, līdz ar to, lai nodrošinātu nepārprotamu un skaidru normatīvā akta piemērošanu, kā arī lai nodrošinātu administratīvā akta (statusa piešķiršana un pilnvaras izsniegšana) vienveidīgu un objektīvu pieņemšanu un vienādu līgumos minētā kritērija „bieži eksportē” interpretāciju, minētā līguma norma ir atrunāta MK noteikumos Nr.507. Ņemot vērā to, ka kopumā komersantiem ir pēc iespējas jāatvieglo administratīvās procedūras tiktāl, cik to ļauj izdarīt jau līdz šim noslēgto brīvās tirdzniecības līgumu normas, tiek veikti grozījumi arī MK noteikumu Nr.507 4.4. apakšpunktā, atkārtoti pārskatot eksportēšanas biežuma kritēriju tiem komersantiem, kas vēlas atzītā eksportētāja statusu saņemt līdz šim noslēgto brīvās tirdzniecības līgumu ietvaros – turpmāk komersants atzītā eksportētāja statusu varēs saņemt, ja viņš 12 mēnešu laikā eksportēs divdesmit sūtījumus, kuru vērtība ir ekvivalenta vai lielāka kā EUR 6000.Tāpat, lai izpildītu iepriekš minēto, no MK noteikumiem Nr.507 tiek svītrots kritērijs atzītā eksportētāja saņemšanai – saimnieciskās darbības veikšana vismaz gadu, tajā skaitā preču eksportēšana. Minētā kritērija svītrošana ļaus atzītā eksportētāja statusu saņemt plašākam komersantu lokam kā līdz šim.Vienlaikus jānorāda, ka turpmāk, ņemot vērā to, kāda būs pieredze Korejas Līguma piemērošanā, Eiropas Komisija izvērtēs iespēju veikt grozījumus visos Eiropas Savienības jau līdz šim noslēgtajos brīvās tirdzniecības līgumos, pārskatot atzītā eksportētāja statusa saņemšanas nosacījumus, kā arī preču izcelsmes apliecināšanas procesu, vienkāršojos minētos nosacījumus un harmonizējot tos ar Korejas Līgumā minētajiem. Kolīdz šis lēmums tiks pieņemts un tiks veikti grozījumi minētajos līgumos, Finanšu ministrija izdarīs atbilstošus grozījumus arī MK noteikumos Nr.507.Norādām, ka Korejas Līgums atšķiras no pārējiem līdz šim noslēgtajiem šāda veida brīvās tirdzniecības līgumiem, taču uz tiem Eiropas Komisija (ņemot vērā to, kāda būs pieredze ar Korejas Līguma nosacījumiem) plānojusi veikt atbilstošus grozījumus, vairs neparedzot kritēriju – eksportēšanas biežums. Korejas Līgumā izcelsmes noteikumu atvieglošana saistāma ar Eiropas Savienības preferenciālo tirdzniecības līgumu izcelsmes noteikumu plašāku reformu ar mērķi padarīt noteikumus pēc iespējas vienkāršākus un atvieglot muitas procedūras komersantiem, t.sk. paredzot iepriekš reģistrētajiem eksportētājiem patstāvīgi deklarēt preces izcelsmi, vienlaicīgi muitas iestādēm nodrošinot atbilstošu izcelsmes kontroli.Noteikumu projektam būtu jāstājas spēkā pēc iespējas ātrāk. Ņemot vērā to, ka jau no šā gada 1.jūlija sāka piemērot Korejas Līguma nosacījumus, komersantiem ir jāpaspēj Valsts ieņēmumu dienestā iesniegt iesniegums un nepieciešamā informācija atzītā eksportētāja statusa un pilnvaras saņemšanai, un Valsts ieņēmumu dienestam jāpaspēj veikt visas nepieciešamās darbības, lai komersantam piešķirtu atzītā eksportētāja statusu un izsniegtu pilnvaru, lai komersanti atvieglotā režīmā pēc iespējas ātrāk varētu Līguma ietvaros eksportēt preces uz Korejas Republiku un paši apliecināt preču izcelsmi.Lai vienveidotu normatīvajos aktos lietoto terminoloģiju attiecībā uz nodokļu parāda esamību, tiek precizēts MK noteikumu Nr.507 4.6.apakšpunkts paredzot, ka atzītā eksportētāja statusu un pilnvaru komersants saņem, ja maksājumu termiņi ir ne tikai pagarināti, bet arī atlikti vai sadalīti. |
|  5. | Projekta izstrādē iesaistītās institūcijas | Valsts ieņēmumu dienests |
|  6. | Iemesli, kādēļ netika nodrošināta sabiedrības līdzdalība | Projekts šo jomu neskar |
|  7. | Cita informācija | Nav. |
| **II. Tiesību akta projekta ietekme uz sabiedrību** |
| 11. | Sabiedrības mērķgrupa |  Projekta mērķgrupa ir komersanti, kas šobrīd un arī nākotnē eksportēs preces uz Korejas Republiku, iegūs atzītā eksportētāja statusu un saņems pilnvaru Korejas Līguma ietvaros. Šādu komersantu skaitu noteikt nevar, jo tie ir gan komersanti, kas šobrīd strādā preču eksporta jomā, bet nav saņēmuši atzītā eksportētāja statusu un pilnvaru, gan jaunizveidoti uzņēmumi.Šobrīd preces uz Korejas Republiku eksportē apmēram 50 komersanti, kuri no šā gada 1.jūlija varētu vēlēties saņemt atzītā eksportētāja statusu un iegūt pilnvaru patstāvīgi apliecināt preču izcelsmi preču eksportam uz Korejas Republiku. |
|  2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar |
|  3. | Tiesiskā regulējuma finansiālā ietekme | Projekts šo jomu neskar |
|  4. | Tiesiskā regulējuma nefinansiālā ietekme | Projekts šo jomu neskar |
|  5. | Administratīvās procedūras raksturojums | Šobrīd preces uz Korejas Republiku eksportē apmēram 50 komersanti, kuri no šā gada 1.jūlija varētu vēlēties saņemt atzītā eksportētāja statusu un iegūt pilnvaru patstāvīgi apliecināt preču izcelsmi preču eksportam uz Korejas Republiku, kas ievērojami samazinās komersantu izmaksas, kā arī palielinās konkurētspēju un veicinās tirdzniecību. |
|  6. | Administratīvo izmaksu monetārs novērtējums | Projekts šo jomu neskar |
|  7. | Cita informācija | Nav |
| **V. Tiesību akta projekta atbilstība Latvijas Republikas starptautiskajām saistībām** |
|  1. | Saistības pret Eiropas Savienību | Projekts šo jomu neskar |
|  2. | Citas starptautiskās saistības | 2010.gada 6.oktobra Brīvās tirdzniecības līgums starp Eiropas Savienību un tās dalībvalstīm, no vienas puses, un Korejas Republiku, no otras puses, un šā līguma 1.protokols „Par noteiktas izcelsmes izstrādājumu jēdziena definīciju un administratīvās sadarbības metodēm”.Lēmumi, ar kuriem groza nolīguma protokolus par noteiktas izcelsmes izstrādājumu jēdziena definīciju un administratīvās sadarbības metodēm un kurus pieņēmusi Eiropas Savienība ar trešajām valstīm (tirdzniecības vienošanās). |
|  3. | Cita informācija | Šādu lēmumu saraksts apskatāms Valsts ieņēmumu dienesta mājas lapā: <http://www.vid.gov.lv/default.aspx?tabid=9&id=1182&hl=1>sadaļā – Normatīvie akti, kas attiecas uz preferenciālo preču izcelsmi.2010.gada 6.oktobra Brīvās tirdzniecības līgums starp Eiropas Savienību un tās dalībvalstīm, no vienas puses, un Korejas Republiku, no otras puses, un šā līguma 1.protokols „Par noteiktas izcelsmes izstrādājumu jēdziena definīciju un administratīvās sadarbības metodēm” publicēts Eiropas Savienības Oficiālajā Vēstnesī šā gada 14.maijā OV  L 127.<http://eur-lex.europa.eu/LexUriServ/LexUriServ.do?uri=OJ:L:2011:127:1344:1414:LV:PDF> |
| 1.tabulaTiesību akta projekta atbilstība ES tiesību aktiem |
|  Attiecīgā ES tiesību akta datums, numurs un nosaukums | Aizpilda, ja ar projektu tiek pārņemts vai ieviests vairāk nekā viens ES tiesību akts – jānorāda tā pati informācija, kas prasīta instrukcijas 55.1.apakšpunktā un jau tikusi norādīta arī V sadaļas 1.punkta ietvaros |
|  A |  B |  C |  D |
| Regula Nr.2454/93 786.pants | Noteikumu 1.punkts, 2.punkts | Tiek ieviests pilnībā | Nacionālais tiesību akts neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? | Projekts šo jomu neskar |
|  Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar |
|  Cita informācija | Nav. |
| 2.tabulaAr tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiemPasākumi šo saistību izpildei |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | 2010.gada 6.oktobra Brīvās tirdzniecības līgums starp Eiropas Savienību un tās dalībvalstīm, no vienas puses, un Korejas Republiku, no otras puses, un šā līguma 1.protokols „Par noteiktas izcelsmes izstrādājumu jēdziena definīciju un administratīvās sadarbības metodēm”. |
|  A |  B |  C |
|   Līguma 16.pants; 17.pants | MK noteikumu projekta 1.punkts | Starptautiskās saistības tiek izpildītas pilnībā. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar |
| Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
|  1. | Projekta izpildē iesaistītās institūcijas | Valsts ieņēmumu dienests. |
|  2. | Projekta izpildes ietekme uz pārvaldes funkcijām | Projekts šo jomu neskar |
|  3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar |
|  4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar |
|  5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar |
|  6. | Cita informācija | Nav. |

**Anotācijas III, IV un VI sadaļa– projekts šīs jomas neskar.**

finanšu ministra vietā –

ekonomikas ministrs A.Kampars

19.07.2011. 11:37

2336

M.Munča

67095559, Marika.Munca@fm.gov.lv